DTAC ร่วง 5% คาดเจอแรงเทขายหลังกำไรไตรมาส 1/62 โตตามคาด 1.41 พันลบ.
DTAC ร่วง 5% คาดเจอแรงเทขายหลังกำไรไตรมาส 1/62 โตตามคาด 1.41 พันลบ. โดย ณ เวลา 10.10 น. อยู่ที่ระดับ 51.75 บาท ลบ 2.50 บาท หรือ 4.60% สูงสุดที่ระดับ 52.25 บาท ต่ำสุดที่ระดับ 51.25 บาท ด้วยมูลค่าการซื้อขาย 177.37 ล้านบาท
DTAC ร่วง 5% คาดเจอแรงเทขายหลังกำไร Q1 โตตามคาด 1.41 พันลบ.ณ เวลา 10.10 น. อยู่ที่ระดับ 51.75 บาท ลบ 2.50 บาท หรือ 4.60% ด้วยมูลค่าการซื้อขาย 177.37 ล้านบาท
26 เม.ย. 2562

ผู้สื่อข่าวรายงานว่า ราคาหุ้น บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ณ เวลา 10.10 น. อยู่ที่ระดับ 51.75 บาท ลบ 2.50 บาท หรือ 4.60% สูงสุดที่ระดับ 52.25 บาท ต่ำสุดที่ระดับ 51.25 บาท ด้วยมูลค่าการซื้อขาย 177.37 ล้านบาท

โดยราคาหุ้น DTAC ปรับตัวลดลงมาอย่างหนักวันนี้ หลังบริษัทรายงานผลการดำเนินงานงวดไตรมาส 1/62 ออกมามีกำไรเติบโตตามคาดที่ระดับ 1.41 พันล้านบาท เพิ่มขึ้น 7.12% เมื่อเทียบกับช่วงเดียวกันของปีก่อนที่มีกำไร 1.31 พันล้านบาท
ด้านนักวิเคราะห์ บล.แลนด์ แอนด์ เฮ้าส์ ระบุว่า งวดหรือ 1/62 มีกำไรสุทธิ 1.4 พันล้านบาท เพิ่มขึ้น 7% จากปีก่อนตามคาด ทั้งนี้หากไม่นับรวมรายการพิเศษงวดไตรมาส 1/61 มีรายได้สุทธิ 472 ล้านบาท และงวดไตรมาส 1/62 รายจ่ายสุทธิ 89 ล้านบาท กำไรปกติงวดไตรมาส 1/62 อยู่ที่1.5 พันล้านบาท พลิกฟื้นถึง 77.6% จากปีก่อน แม้รายได้ค่าบริการ (ไม่รวม IC) จะยังลดลง 7% จากผลกระทบของฐานลูกค้าที่ลดลงจากงวดไตรมาส 1/61 ราว 1 ล้านราย หรือ 5% ซึ่งส่วนใหญ่เป็นฐานลูกค้าเติมเงินที่ยังไหลออกไปค่ายอื่น จากการแข่งขันที่รุนแรง และเครือข่ายยังครอบคลุมเพียง 94% ของประชากรทั้งหมด
ขณะที่ราคาหุ้น DTAC ได้ปรับขึ้นมาตอบรับการ Turn-around ในปีนี้พอควร และแม้ราคาปัจจุบันสูงกว่าราคาเป้าหมายของเราที่ 50 บาท แล้ว และขึ้นมาใกล้เคียงราคาเป้าหมายของกลยุทธ์ ซึ่งกำหนดด้วยวิธี GGM ได้เป้าหมายที่ 55 บาท จึงแนะนำให้เปลี่ยนไปซื้อ ADVANC หรือ INTUCH แทน